יקי דוניץ

יקי דוניץ (משמאל) עם [[דני גולדשטיין בכנס באורלנדו שבפלורידה ב-1998]]
יקי (יעקב) דוּניץ (נולד ב-10 במרץ 1955) הוא יזם ישראלי בתחום עיבוד נתונים, יו"ר חברת הנדל"ן "אחים דוניץ" לשעבר.

==ביוגרפיה==
יקי דוניץ נולד וגדל בבת ים. בן לאריה דוניץ.

ב-1975 סיים לימודים במחלקה למדעי המחשב בטכניון<ref></ref>. בשנת 1978 הקים את "משוב שרותי מיכון ועיבוד נתונים". ב-1983 שינתה החברה את שמה ל"משוב מחשבים" והונפקה בבורסה לניירות ערך בתל אביב. החברה התמקדה בשתי פעילויות מרכזיות: מוצר תכנה בשם "מג'יק", ושיווק של מוצרי חברת הרשתות נובל. בהמשך השלים דוניץ גם תואר בפילוסופיה של הלשון באוניברסיטת תל אביב בשנת 1996.

באפריל 2000 מונה ליושב ראש חברת הנדל"ן אחים דוניץ, ושימש בתפקיד זה עד יוני 2022. החברה הוקמה ב-1963 על ידי אביו ודודו. החברה הונפקה בבורסה בתל אביב בשנת 1993<ref></ref>.

"משוב מחשבים" ייסדה חברות בת שנסחרו בתל אביב ובנאסד"ק. חברת הבת הראשונה מביניהן, "מג'יק תעשיות תוכנה" - שכללה מחולל יישומים ייחודי - עסקה בפיתוח ושיווק כלים לפיתוח תוכנה, והעסיקה מאות עובדים. בין החברות שבהן השקיעה משוב (ששינתה את שמה מאז פעמיים), נמצאות פורטל האינטרנט וואלה!, וחברות ההייטק בבילון, אלאדין, סאפיינס ורבות אחרות. באוגוסט 2019 חזר דוניץ לפורמולה כמנכ"ל, וחבר מחדש לשותפו במשך שנים רבות ויושב ראש החברה, דני גולדשטיין<ref></ref>.

=== מערכות לשיחות טקסטואליות ===
מאז סוף שנות ה-90, עסק בעיבוד שפה טבעית (NLP)<ref></ref>, והקים את חברת AI Research, שב-2015 ייסדה את IMperson ltd, עם חברת בת שבסיסה בלוס אנג'לס, IMperson Inc, וזו יצרה מערכות בינה שיחתית (Conversational AI) עבור תאגידי ענק בתחום התקשורת והבידור - בין היתר, דיסני<ref></ref>, אולפני יוניברסל, אולפני פרמאונט, CBS, נשיונל ג'יאוגרפיק<ref></ref>, יונדאי וסקייפ.

תחת AI Research, פיתח דוניץ סדרת מערכות שיחתיות (הידועות גם כ"צ'אטבוט") במגוון תחומים<ref></ref>, ובסך הכל רשם מעל 4 מיליון שיחות עם משתמשים שונים, החל מבוטים פשוטים של שאלות ותשובות למסנג'ר, ועד לעוזרים קוליים המדמים שיחה אנושית.

בשנת 2009, הקים דוניץ את חברת BioCatch, המתמחה בניתוח התנהגותי ומסייעת בווידוא זהות ומניעת תרמיות.

בשנת 2012, הציג דוניץ את אלן (הקרוי על שם טיורינג), ישות מבוססת צ'אטבוט, שמוקמה במוזיאון ישראל בירושלים ושוחחה עם מאות משתמשים מדי יום<ref></ref>.

בשנת 2019 הקים דוניץ את חברת [https://cocohub.ai CoCoHub - Conversational Components], המאפשרת למפתחים וכותבים ליצור רכיבי שיחה תחת API מאוחד. באותה שנה, מכר דוניץ את IMperson לחברת פורמולה ויז'ן; בין היתר, תחת הפלטפורמה הזו, נחשפה לראשונה בעיה בבוט חדש עליו הכריזה חברת פייסבוק<ref></ref>. בספטמבר 2019 מונה למנכ"ל פורמולה ויז'ן, ששינתה את שמה ל"איי.אי. מערכות שיחה".

=== חיים אישיים ===
יקי נשוי לאסתי מכנס ואב לשלוש בנות, בהן מאיה דוניץ וקרן דוניץ.

==קישורים חיצוניים==

<div class="mw-content-ltr">
* [https://www.youtube.com/watch?v=qjcMOoRy3H4 Yaki Dunietz, Imperson CoCo Chatbot Summit Introducing the Next Step in Conversational Design], Youtube
* [https://www.youtube.com/watch?v=e_Vm1s8kgFI AI Conversational Systems CEO sits down with Chatmode to discuss the future of chatbot dev.], Youtube
</div>

==הערות שוליים==

קטגוריה:מייסדי חברות תוכנה ישראלים
קטגוריה:אנשי עסקים ישראלים
קטגוריה:מנהלים ישראלים
קטגוריה:דירקטורים ישראלים
קטגוריה:מייסדי חברות טכנולוגיה ישראלים
קטגוריה:יזמים ישראלים
קטגוריה:בוגרי תיכון חשמונאים (בת ים)
קטגוריה:בוגרי הטכניון - מכון טכנולוגי לישראל
קטגוריה:חוקרי בינה מלאכותית ישראלים
קטגוריה:ממציאים ישראלים
יקי
קטגוריה:סביון: אישים
קטגוריה:ישראלים שנולדו ב-1955